Тау башына менһәк, таш менән өйөлөп уратып алынған ҡәбер тирәләй муллалар теҙелеп ултырған. Бөгөн бында Силәбенән мөфтөй хәҙрәттәре лә килгән, тинеләр. Бөтәһе лә әүлиә рухына бағышлап Ҡөрьән уҡый. Һәр кем үҙендә икһеҙ- сикһеҙ рухи күтәренкелек һиҙә. Ошондағы тәбиғәт, Рамаҙан Әлйүши рухы, барлыҡ килгән кешеләр менән үҙенде бер бөтөн итеп тойоу хисе уяна күңелдә. Әүештауҙың ожмахтай хозурлығынан илһам, изге шишмәнән һыу алып, рәхмәттәр әйтеп, ҡайтыр юлға сығабыҙ. Әүештау эргәһенән бер- нисә саҡрым үткәйнек, яңы ғына яуып үткән ямғыр эҙҙәре ярылып ята. Беҙ быға тағы хайран ҡалдыҡ. Бәй, тегендә хатта ямғырҙың еҫе- еле лә һиҙелмәне, ә бында ҡойоп һалған. Шул саҡ юғарынан күңелгә бирелә